**Bucurie**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bucuraţi-vă de soare

Bucuraţi-vă de nori..

Bucuria şi durerea

În viaţă vă sunt surori

Bucuraţi-vă de pomii

Ce-nfloresc în primăveri,

Mugurii ce-şi deschid rodul

V-aduc cereşti adieri...

Bucuraţi-vă-n furtună

Când se-abate peste voi,

Domnul va ţine de mână

Nici un pas nu daţi napoi!

Bucuraţi-vă de ziua

Care astăzi s-a ivit...

Bunătatea celui Veşnic

Pentru voi iar s-a-nnoit..

Bucuraţi-vă.. că vara

A sosit din cer de sus,

Şi măslinul frăgezeşte

Domnul vine cum ne-a spus!

Bucuraţi-vă de locul

Ce Isus l-a pregătit,

Pentru voi, copii ai Slavei

În cerul nemărginit...

Bucuria să v-aducă-n

Inimă,si dor şi cânt..

Dorul după veşnicie

Orişiunde.. orişicând..

07.04.2017